Harry Potter og mysteriekammeret (film)

Harry Potter og Mysteriekammeret er filmatiseringen av boken med samme navn og er da film nummer to. Boken ble opprinnelig skrevet av J.K. Rowling, og tilpasset til filmmanus av Steve Kloves. Den 14. januar 2003 vant filmen prisen som «Beste familiefilm» ved Phoenix Film Critics Awards (filmkritikerne i Phoenix).

Sammendrag
For et kort sammendrag, se artikkelen om boken Harry Potter og Mysteriekammeret.Se under for forskjeller mellom boken og filmen.Harry Potter kommer tilbake til Galtvort høyere skole for hekseri og trolldom for å gå sitt andre år, men et mystisk kammer som er gjemt under skolen blir åpnet, og gompefødte elever blir forsteinet av noen som blir kalt Smygards arving. Alle tror det er Harry som står bak når han ved en tilfeldighet er til stede ved alle angrepene, ikke minst grunnet det faktum at han er en ormmunn – i likhet med opphavsmannen til huset Smygard, Salazar Smygard. Harry, Ronny og Hermine tar dermed fatt på mysteriet, som går enda dypere enn de først trodde. 

Skuespillere
 Rolle  Skuespiller  Norsk stemme Harry Potter  Daniel Radcliffe  Lars Berteig Andersen Ronny Wiltersen  Rupert Grint  Scott Maurstad Hermine Grang  Emma Watson  Hanne Dancke Arnesen Gyldeprinz Gulmedal  Kenneth Branagh  Kåre Conradi Draco Malfang  Tom Felton  Albus Humlesnurr  Richard Harris  Erik Hivju Minerva McSnurp  Maggie Smith  Kirsti Grundvig Severus Slur  Alan Rickman  Helge Winther-Larsen Rubeus Gygrid  Robbie Coltrane  Harald Mæle Arthur Wiltersen  Mark Williams  Molly Wiltersen  Julie Walters  Lucius Malfang  Jason Isaacs  Nils Ole Oftebro Onkel Wiktor  Richard Griffiths  Jan Grønli Tante Petunia  Fiona Shaw  Dudleif Dumling  Harry Melling  Gulla Wiltersen  Bonnie Wright  Oliver Wood  Sean Biggerstaff  Tom Venster alias Fyrst Voldemort  Christian Coulson  Erik Skøld

Forskjeller fra boken
Ingen beskjed fra Magidepartementet blir levert til Harrys hjem etter at Noldus bruker magi, og nesten får Harry kastet ut fra Galtvort.
Avgnomingen av familien Wiltersens hage er fullstendig fjernet fra filmen
Harry overhører ikke Lucius og Draco Malfang mens de prater sammen i Spindelsmuget.
Basketaket mellom Lucius Malfang og Arhur Wiltersen er utelatt.
 Når Harry og Ronny skal fly til skolen, aktiverer de usynlighets knappen før de letter ifølge boka, det skjer ikke i filmen. Harry holder heller ikke på å dette ut av bilen.
I boken ble ikke Hermine ute av seg i det hele tatt da hun blir kalt en «grums», siden hun ikke visste hva betydningen av ordet var, men i filmen vet hun det og blir dypt fornærmet.
Professor Kistes forklaring av legenden om Mysteriekammeret blir isteden gitt av professor McSnurp.
Nesten-Hodeløse Nikks dødsdagsfest og Gulmedals valentinfeiring er utelatt.
Istedenfor å forsøke å angripe Harry for at han fikk ham til å miste Noldus, forsøker Lucius Malfang å bruke mordforbannelsen Avada Kedavra. 
I filmen ødelegger Harry dagboken før Vulcan helbreder skaden hans, istedenfor etterpå, slik som i boka.
Nesten alle hintene om at Gulla oppfører seg rart er utelatt.
Boken nevner at galingen til en hane er dødelig for basilisker, og at Tom Venster og Gulla dermed tar livet av samtlige av Gygrids haner... Denne delen er utelatt fra filmen.
I boken blir både Hermine og Pernille forsteinet, mens i filmen blir bare Hermine forsteinet.
Figuren Pernille Klarvang blir gitt en liten scene mens hun spaserer sammen med Perry i hovedsalen, og Nesten-Hodeløse Nikk hilser på dem.
 Testen Gyldeprins gir klassen den første timen, er utelatt.
Hintene om at Perry og Gulla oppfører seg merkelig, er forkortet, eller utelatt.

Notater

Denne filmen er alment akseptert som den i serien som er mest tro mot boken, i henhold til å utelate viktige ting.
Mange Harry Potter-fans dro for å se Scooby-Doo (2002) bare for å se traileren for Harry Potter og Mysteriekammeret''.
Fjorten Ford Anglia ble ødelagt for å lage scenen der Harry og Ronny krasjer med Prylepilen
I Storbritannia ble dette den første filmen som oppnådde en million solgte DVD-er i løpet av den første helgen den ble solgt.
Under filmingen var det en orange ball på en pinne som hadde rollen som Noldus (selve figuren ble naturligvis lagt til digitalt senere)
Den andre og siste i serien som er regissert av Chris Columbus.
Richard Harris' andre og siste film som rektor Albus Humlesnurr. Harris døde kun uker før filmen ble sluppet.
Hugh Grant var det egentlige valget for rollen som Gyldeprinz Gulmedal, men han måtte trekke seg grunnet andre prosjekter, og ble erstattet av Kenneth Branagh. Også Jude Law ble nevnt, men han ble vurdert som for ung for rollen.

 Eksterne lenker 



Kategori:Harry Potter-filmer
Kategori:Filmer fra 2003
Kategori:Filmer basert på bøker
Kategori:Britiske fantasyfilmer
Kategori:Britiske eventyrfilmer
Kategori:Engelskspråklige filmer
Kategori:Oppfølgerfilmer